हालांकि, कई बार अपने पार्टनर के बारे में पोजेसिव (स्‍वामिगत) होना अच्‍छी बात होती है, लेकिन उसे अगर आपकी जीवनशैली को लेकर जलन होने लगे, तो यह भी आपके जिंदगी के खुशनुमा सफर के सपने को ग्रहण लगा सकता है। आपका पार्टनर अगर पल-पल फोन करके यह जानना चाहता है कि आप क्‍या कर रहे हैं, किसके साथ हैं आदि, तो शादी के बाद उनका शक और अधिक बढ़ सकता है। ठीक है यह प्‍यार दिखाने और जताने का तरीका हो सकता है, लेकिन साथ ही यह रिश्ते में आपको लेकर असुरक्षित महसूस करने का भी संकेत है। कुल मिलाकर यह संकेत दिखे, तो शादी से पहले एक बार जरूर सोचें।